ಜಿಲೆಟಿನ್ ಸ್ಫೋಟ ಘಟನೆಗೆ ಸಿಎಂ ಬಿಎಸ್ವೈ ನೇರ ಹೊಣೆ ಶಾಂತವೀರಪ್ಪ ಗೌಡ ಶಿವಮೊಗ್ಗ: ಜಿಲ್ಲೆಯಲ್ಲಿ ನಿನ್ನೆ ರಾತ್ರಿ ನಡೆದ ಜಿಲೆಟಿನ್ ಸ್ಫೋಟದ ಕುರಿತು ಇಂದು ಶಿಕಾರಿಪುರ ಮಾಜಿ ಶಾಸಕ ಶಾಂತವೀರಪ್ಪಗೌಡ ಸುದ್ದಿಗೋಷ್ಟಿ ನಡೆಸಿದರು.. ಈ ಘಟನೆಗೆ ಸಿಎಂ ಯಡಿಯೂರಪ್ಪ ನೇರ ಹೊಣೆ.. ಅವರು ರಾಜೀನಾಮೆ ನೀಡಬೇಕು ಎಂದು ಒತ್ತಾಯಿಸಿದರು. ಸುದ್ದಿಗೋಷ್ಟಿಯ ಮುಖ್ಯಾಂಶಗಳು.. ಶಿವಮೊಗ್ಗ ಜಿಲ್ಲೆ ಹಾಗೂ ಸುತ್ತಮುತ್ತಲಿನ ಜಿಲ್ಲೆಗೆ ದುಃಖದ ಸಂಗತಿ.. ನಿನ್ನೆ ತಡರಾತ್ರಿ ನಡೆದ ಘಟನೆಗೆ ಭಯಭೀತರಾಗಿದ್ದಾರೆ. ಶಿವಮೊಗ್ಗ ನಗರದ ಸವಳಂಗ ರಸ್ತೆ ಬಳಿ ಆ ವಾಹನ ನಿಂತಿತ್ತು.. ಆ ಸಮಯದಲ್ಲಿ ಈ ಘಟನೆ ಆಗಿದ್ರೆ ಭಾರೀ ಅನಾಹುತ ಆಗುತ್ತಿತ್ತು. ಈ ಘಟನೆ ಆದಾಗ ನನ್ನ ಮನೆ ಬಳಿ ಭಾರೀ ಸದ್ದು ಕೇಳಿಬಂದಿದೆ. ಘಟನೆಯಿಂದಾಗಿ ನಾಲ್ಕು ಜಿಲ್ಲೆಯ ಜನರಿಗೆ ರಾತ್ರಿಯೆಲ್ಲ ನಿದ್ದೆ ಇಲ್ಲ. ಅಕ್ರಮ ಕಲ್ಲುಗಣಿಗಾರಿಕೆಯೇ ಇದಕ್ಕೆ ಕಾರಣ.. ಇದಕ್ಕೆ ನೇರ ಹೊಣೆ ಮುಖ್ಯಮಂತ್ರಿ ಯಡಿಯೂರಪ್ಪ. ಲಾರಿಯಿಂದ ಬಂದ ಜಿಲಿಟಿನ್ ಕಡ್ಡಿಯಲ್ಲ.. ಬುಲೆರೋ ವಾಹನದಲ್ಲಿ ಜಿಲೆಟಿನ್ ಕಡ್ಡಿಯನ್ನು ತೆಗೆದುಕೊಂಡು ಬರಲಾಗಿತ್ತು. ದಾರಿಮಧ್ಯದಲ್ಲಿ ಟೀ ಕುಡಿಯೋಕೆ ವಾಹನ ನಿಲ್ಲಿಸಿದ್ದರು. ಅಲ್ಲಿ ಸ್ಫೋಟ ಆಗಿದ್ರೆ ಕತೆ ಬೇರೆಯದ್ದೇ ಆಗುತ್ತಿತ್ತು. ಭಾರೀ ಸ್ಫೋಟಕ್ಕೆ ನಾಲ್ಕು ಜಿಲ್ಲೆಗಳೂ ನಡುಗಿವೆ. ಪ್ರಕರಣದ ಬಗ್ಗೆ ಸಮಗ್ರ ತನಿಖೆ ನಡೆಯಬೇಕು.. ಪ್ರಕರಣದ ಹಿನ್ನೆಲೆಯಲ್ಲಿ ಸಿಎಂ ಯಡಿಯೂರಪ್ಪ ರಾಜೀನಾಮೆ ನೀಡಬೇಕು. ಸಿಎಂ ಯಡಿಯೂರಪ್ಪ, ಸಚಿವ ಈಶ್ವರಪ್ಪ, ಸಂಸದ ರಾಘವೇಂದ್ರ ಹಾಗೂ ನಿನ್ನೆಯವರೆಗೂ ಗಣಿ ಸಚಿವರಾಗಿದ್ದ ಸಿ.ಸಿ. ಪಾಟೀಲ್ ರಾಜೀನಾಮೆ ನೀಡಬೇಕು. ಈ ಪ್ರಕರಣದ ಹಿನ್ನೆಲೆಯಲ್ಲಿ ಅಧಿವೇಶನದಲ್ಲಿ ಹೋರಾಟ ನಡೆಸುತ್ತೇವೆ.. ಇದೊಂದು ಪ್ರಕರಣ ಬೆಳಕಿಗೆ ಬಂದಿದೆ, ಬೆಳಕಿಗೆ ಬಾರದ ಎಷ್ಟೋ ಪ್ರಕರಣ ರಾಜ್ಯಾದ್ಯಂತ ನಡೀತಿದೆ. ಹೀಗಾಗಿ ಈ ಹಿನ್ನೆಲೆಯಲ್ಲಿ ರಾಜ್ಯಾದ್ಯಂತ ಹೋರಾಟ ನಡೆಸುತ್ತೇವೆ. ಕ್ರಷರ್ ನಡೆಸುತ್ತಿದ್ದವರು ಸುಧಾಕರ್ ಎನ್ನುವವರು.. ಜಿಲೆಟಿನ್ ಕಡ್ಡಿ ಬರೀ ಒಂದು ಕ್ವಾರಿಗೆ ತಂದಿಲ್ಲ. ಬೇರೆ ಬೇರೆ ಕ್ವಾರಿಗಳಿಗೂ ಸಹ ಜಿಲೆಟಿನ್ ಕಡ್ಡಿಗಳನ್ನ ತಂದಿದ್ದಾರೆ. ಅಧಿಕಾರಿಗಳ ಮೇಲೆ ಒತ್ತಡ ಹಾಕಿ ಅಕ್ರಮ ಗಣಿಗಾರಿಕೆ ಮಾಡಲು ಅವಕಾಶ ನೀಡಿದ್ದಾರೆ. ಯಡಿಯೂರಪ್ಪ, ಈಶ್ವರಪ್ಪ ಅವರೇ ಅಧಿಕಾರಿಗಳ ಒತ್ತಡ ಹಾಕಿದ್ದಾರೆ ಅಂತಾ ಆರೋಪಿಸಿದ್ದಾರೆ.